<classify> Chanzo cha picha, Getty ImagesMechi za mzunguko wa tatu na nne za kuwania kufuzu kwa Fainali zijazo za Kombe la Mataifa ya Afrika AFCON 2023 zitapigwa kwa muda wa siku nane zijazo huku mataifa 45 yakijaribu kufuzu fainali zijazo za michuano hiyo zitakazofanyika nchini Ivory Coast kuanzia Januari mwakani.Nchi tano zimeshinda michezo yao yote miwili ya ufunguzi, ikiwa ni pamoja na Morocco waliofuzu nusu fainali Kombe la Dunia na mabingwa watetezi Senegal.Timu mbili za juu kutoka katika makundi 12 ya timu nne nne zitatinga fainali - isipokuwa katika Kundi H ambapo wenyeji Ivory Coast wanafuzu moja kwa moja na timu nyingine tatu zinacheza kuwania nafasi moja.Makundi mawili pia yamepunguzwa hadi timu tatu kwa sababu ya Shirikisho la soka duniani, FIFA kuzipiga marufuku kujishughulisha na soka nchi za Kenya na Zimbabwe.BBC Sport Africa inaangalia namna mzunguko wa makundi unavyoendelea.Nigeria iliichapa Sierra Leone 2-1 nyumbani na kisha kuizaba Sao Tome 10-0. Mshambulizi wa Super Eagles, Victor Osimhen ndiye mfungaji bora wa michuano hiyo mpaka sas akiwa amefunga mabao matano.Majirani wa Nigeria kutoka Afrika Magharibi Guinea-Bissau pia wameanza vyema kampeni zao kwa kushinda nyumbani dhidi ya Sao Tome na kutoka sare ya 2-2 ugenini dhidi ya Sierra Leone.Hapo jana Sierra Leone na Sao Tome zilienda sare ya 2-2Machi 24: Nigeria v Guinea-BissauMachi 26: Sao Tome na Principe v Sierra LeoneMachi 27: Guinea-Bissau v NigeriaBurkina Faso, ambao walifika fainali mwaka 2013, waliibuka na ushindi dhidi ya Cape Verde na kisha kutoka nyuma na kuifunga Eswatini.Cape Verde ilitinga hatua ya 16 bora ya Afcon iliyopita nchini Cameroon kabla ya kuchapwa na Senegal ambao walikuwa mabingwa. Baade waliwachapa Togo.Mechi zijazo:Machi 24: Burkina Faso v Togo Cape Verde v EswatiniMachi 28: Togo v Burkina Faso Eswatini v Cape VerdeTimu tatu katika Kundi C zinachuana kuwania nafasi mbili baada ya Kenya kuondolewa kufuatia kusimamishwa kwao na Fifa kwa sababu ya serikali kuingilia masuala ya michezo.Washindi mara tano Cameroon, chini ya kocha Rigobert Song, walichukua usukani wa kundi hilo kwa ushindi wa 1-0 nchini Burundi katika mhcezo wao pekee hadi sasa.Machi 23: Cameroon v NamibiaMachi 28: Namibia v CameroonHili ndilo kundi linaloonekana kuwa na mshuano mklai zaidi kati ya makundi 12 kwani timu zote nne zina alama tatu baada ya raundi mbili za mwanzo.Timu bora katika orodha ya Fifa duniani Misri, wako mkiani kwa tofauti ya mabao baada ya ushindi wao dhidi ya Guinea na kuchapwa 2-0 ugenini na vinara Ethiopia, ambao walishiriki katika AFCON ya kwanza mwaka 1957 lakini wamefuzu mara mbili tu tangu 1982.Kwingineko, Malawi iliishinda Ethiopia lakini ikachapwa na Guinea, na kuacha kundi likiwa gumu zaidi kutabirika.Machi 24: Guinea v Ethiopia Misri v MalawiMachi 28: Ethiopia v Guinea Malawi v MisriMechi za kwanza kwa kocha mpya wa Ghana Chris Hughton zitakuwa mbili dhidi ya Angola iliyo nafasi ya pili.Black Stars walitoka suluhu na Madagascar katika mchezo wao wa ufunguzi lakini wakatoka sare ugenini dhidi ya Jamhuri ya Afrika ya Kati.Madagascar ilitinga robo fainali ya AFCON 2019 - michuano pekee kufuzu kufikia sasa - na watakuwa na matumaini ya kufuzu tena kupitia michezo yao miwili dhidi ya Jamhuri ya Afrika ya Kati.Machi 23: Madagascar v Jamhuri ya Afrika ya Kati Ghana v AngolaMachi 27: Jamhuri ya Afrika ya Kati v Madagascar Angola v GhanaAlgeria wanawania kufuzu fainali za AFCON kwa mara ya ishirini na mabingwa hao wa mwaka 2019 bado hawajaruhusu bao katika mechi za ushindi nyumbani dhidi ya Uganda na ugenini nchini Tanzania.Niger pia hawajafungwa lakini wametoka sare katika michezo yao yote miwili na kuwafanya Uganda na Tanzania kuwa katika wakati mgumu wakijiandaa kukabiliana na Algeria.Tanzania sasa iko chini ya kocha mpya, baada ya kumteua Malgeria Adel Amrouche ambaye pia amewahi kuzifundisha Kenya, Burundi, Libya na Botswana.Machi 23: Algeria v NigerMachi 24: Uganda v TanzaniaMachi 27: Niger v AlgeriaMachi 28: Tanzania dhidi ya UgandaUamuzi wa kuwajumuisha wenyeji Ivory Coast katika hatua ya makundi ulifanywa ili kuwapa mazoezi ili wasiingie kwenye michuano hiyo kwa hasara bila kucheza soka la ushindani.Kati ya nchi nyingine zinazopigania nafasi moja ya wazi ya kufuzu katika Kundi H, mabingwa wa mwaka 2012, Zambia wako katika nafasi nzuri zaidi baada ya ushindi wa 2-1 dhidi ya Comoro, shukrani kwa bao la dakika za lala salama kutoka kwa kiungo Kings Kangwa.Zambia imemteua kocha wa zamani wa Chelsea na Ghana Avram GrantMachi 23: Zambia v LesothoMachi 24: Ivory Coast v ComoroMachi 26: Lesotho v ZambiaMachi 28: Comoro v Ivory CoastVinara wa kundi hilo Mauritania bado hawajaruhusu bao huku wakijaribu kufuzu AFCON kwa mara ya tatu.Gabon pia wana ushindi mmoja na sare moja katika mechi za mbili za kwa kwanza ugenini.Matokeo ya kusikitisha ya DR Congo hadi sasa yanamaanisha kuwa Leopards wanapaswa kukaza buti baada ya kupoteza michezo yao miwili ya kwanza ambapo wamefunga bao moja pekee.Machi 23: Gabon v SudanMachi 24: DR Congo v MauritaniaMachi 27: Sudan v GabonMachi 29: Mauritania v DR CongoVinara wa Kundi Tunisia, ambao wameshinda kombe hilo mara moja pekee, walipokuwa wenyeji mwaka wa 2004, walianza vyema kwa ushindi wa 4-0 nyumbani dhidi ya Equatorial Guinea lakini wakatoka sare tasa na Botswana.Libya, ambayo hivi karibuni imebadilisha kocha wao, pia ilipata ugumu wa kucheza dhidi ya Zebra lakini ilishinda mchezo huo kwa bao moja, na baadaye kufungwa ugenini dhidi ya Equatorial Guinea.Machi 24: Equatorial Guinea v Botswana Tunisia v LibyaMachi 28: Botswana v Equatorial Guinea Libya v TunisiaMorocco, wakiwa na uwanda mpana wa kujiamini baada ya ubabe wao kwenye fainali za Kombe la Dunia, wameshinda michezo yao yote miwili na wanaongoza kundi hilo. Katika mzunguko wa sasa hawana mchezo wa mchujo, wana mechi ya kirafiki dhidi ya Brazil.Michezo mawili wiki hii inayowakutanisha Afrika Kusini na Liberia itaamua nani atashika nafasi ya pili.Kama Kenya, Zimbabwe pia inatumikia adhabu ya Fifa na imeondolewa.Machi 24: Afrika Kusini v LiberiaMachi 28: Liberia v Afrika KusiniMabingwa watetezi Senegal wanaoongoza kundi hili, huku Sadio Mane akifunga mabao manne, wanakabiliana na mpinzani wake wa karibu Msumbiji katika michjezo miwili ya nyumbani na ugenini.Benin, ambayo hivi majuzi ilimteua kocha wa zamani wa Nigeria, Gabon, Niger na Burkina Faso Gernot Rohr, ilifika robo fainali mwaka wa 2019 lakini wamepoteza michezo yote miwili hadi sasa. Pia wameachana na jina la utani la Squirrels.Mechi dhidi ya Rwanda ambao wamepoteza mmoja na kutoka sare mmoja ni muhimu kwa timu hiyo ambayo sasa inajulikana kwa jina la The Cheetahs.Machi 22: Benin v RwandaMachi 24: Senegal v MsumbijiMachi 27: Rwanda v BeninMachi 28: Msumbiji v Senegal  <topic>: MICHEZO 